section_heading: Jezgra
paragraph_text: Spektralnom analizom pronađene su u komi neutralne molekule. Među njima prevladavaju slobodni radikali: CH, OH, CN, NH, CH<sub>2</sub>, CH<sub>3</sub>, NH<sub>2</sub>, HCN, CS, CO, C<sub>2</sub>, C<sub>3</sub>. Radikali su kemijski veoma aktivni, njihove veze su nezasićene, a u kometu ostaju samo stalni zbog male gustoće plina. Molekula vode H<sub>2</sub>O otkrivena je među posljednjima, po emisiji radio valova. U unutarnjim slojevima kome, uz jezgru, viđeni su pojedinačni atomi: H, C, O, S te Na, Fe, Cu, Co, Cr i još neki atomi metala, što svjedoči o tome da su u unutarnjoj komi fizički i kemijski procesi najaktivniji. Katkada se vide i ioni. Pri susretu svemirskih letjelica s Halleyjevim kometom izravno su nađeni i drugi sastojci, na primjer H<sub>2</sub>O<sup>+</sup>, H<sub>3</sub>O<sup>+</sup>. U repu se zapažaju ioni CO<sup>+</sup>, CO<sub>2</sub><sup>+</sup>, CH<sup>+</sup>, CN<sup>+</sup>, N<sub>2</sub><sup>+</sup>, OH<sup>+</sup>, H<sub>2</sub>O<sup>+</sup>, C<sup>+</sup>, Ca<sup>+</sup>. Sve te tvari ne javljaju se čitavo vrijeme, već im pojava veoma ovisi o udaljenosti kometa od Sunca.